Diari Oficial de la Generalitat Valenciana


Sumari del DOGV 5100, del 26-09-2005 (2005/10196)

ACORD de la Comissió Territorial d'Urbanisme, de 6 de juliol de 2005, relatiu a la correcció d'errada núm. 2 en el Pla general de Pilar de la Horadada.
-------------------------------------------------------------------------------------------------------------------------------------------------------

### Dades del document

Número de DOGV
:   5100

Data del DOGV
:   26-09-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10378


Data del document
:   06-07-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Pilar de la Horadada
    * pla d'urbanisme

ACORD de la Comissió Territorial d'Urbanisme, de 6 de juliol de 2005, relatiu a la correcció d'errada núm. 2 en el Pla general de Pilar de la Horadada. [2005/X10391]
  
Vist l'expedient de referència i basant-se en els següents antecedents i consideracions,
  
Antecedents
  
Primer. La correcció d'errades es va aprovar mitjançant un acord del ple de l'Ajuntament del dia 11 de març de 2005.
  
Segon. La documentació conté plànols d'ordenació detallada OP-18 i OP-19.
  
Tercer. L'objecte de l'expedient és corregir la discrepància detectada entre els plànols d'ordenació estructural i d'ordenació detallada, alhora que, en la zona denominada Pinar de Campoverde, en els primers apareixen establits com a vials de xarxa primària els carrers Teix i Orquídia, i en els segons no s'inclou una part de l'esmentat vial.
  
Es resol completant els plànols d'ordenació detallada OP-18 i OP-19, i s'hi inclouen els vials mostrats en els plànols d'ordenació estructural.
  
Consideracions tecnicojurídiques
  
Primera. La tramitació ha sigut conforme al que establix l'article 105.2 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
Segona. La documentació s'estima completa, a l'efecte del compliment de l'article 27 de la LRAU, i suficient per a valorar la proposta segons les característiques i objecte de l'expedient.
  
Tercera. La proposta es pot considerar acceptable des del punt de vista de les exigències de la política urbanística i territorial de la Generalitat, tal com es recull en l'art. 40, de la Llei 6/1994, de 15 de novembre, de la Generalitat Valenciana, reguladora de l'activitat urbanística.
  
Quarta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme,
  
ACORDA
  
1r) Aprovar definitivament la correcció d'errada núm. 2 del Pla general del municipi de Pilar de la Horadada.
  
2n) Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 65 del Decret 133/2004, de 3 de setembre, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.